**RÁMCOVÁ kúpna zmluva**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších právnych predpisov (ďalej len „**Obchodný zákonník**“) medzi:

**KUPUJÚCIM:**

Obchodné meno: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zapísaný: v Obchodnom registri Okresného súdu Bratislava I,

oddiel: Sa, vložka číslo: 482/B

Zastúpený: Ing. Pavel Rudy, člen predstavenstva

Ing. Andrej Rutkovský, člen predstavenstva

Bankové spojenie: ČSOB a.s.

Číslo účtu IBAN : SK37 7500 000 000 2533 2773

IČO: 00 681 300

DIČ: 2020318256

IČ DPH: SK2020318256

(ďalej len ako **„Kupujúci“**)

a

**PREDÁVAJÚCIM:**

Obchodné meno: [●]

Sídlo: [●]

Zapísaný: v Obchodnom registri Okresného súdu [●], oddiel: [●], vložka č.: [●]

Zastúpený: [●]

Bankové spojenie: [●]

Číslo účtu IBAN : [●]

IČO: [●]

DIČ: [●]

(ďalej len ako **„Predávajúci“**)

(Kupujúci a Predávajúci spolu ďalej aj ako **„Zmluvné strany“**)

**PREAMBULA**

Zmluvné strany sa dohodli na uzatvorení tejto rámcovej kúpnej zmluvy podľa § 409 a nasl. Obchodného zákonníka (ďalej len „**Zmluva**“), a to v rozsahu a za podmienok ďalej uvedených. Predávajúci bol vybraný ako úspešný uchádzač vo verejnom obstarávaní podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Náhradné diely na nadstavby nákladných motorových vozidiel“***. Uvedená zákazka sa skladá zo troch (3) častí, a to (i) náhradné diely na nadstavby nákladných motorových vozidiel FAUN, (ii) náhradné diely na nadstavby nákladných motorových vozidiel GEESINK, (iii) náhradné diely na nadstavby nákladných motorových vozidiel ROSSI a KOBIT. Podrobný popis jednotlivých častí zákazky je uvedený v Prílohe č. 2 - Opis predmetu zákazky, ktorá je neoddeliteľnou časťou tejto Zmluvy (ďalej len „**Príloha č. 2**). Predávajúci je povinný dodať časť [●] danej zákazky, v ktorej sa stal úspešným uchádzačom.

**Článok I**

**PREDMET ZMLUVY**

1. Predmetom tejto Zmluvy je záväzok Predávajúceho na základe písomnej objednávky Kupujúceho dodať Kupujúcemu náhradné diely na nadstavby nákladných motorových vozidiel podľa Prílohy
č. 1 k tejto Zmluve (ďalej len „**Tovar**“).
2. Zmluvné strany sa dohodli, že táto Zmluva je zmluvou rámcovou a ustanovenia tejto Zmluvy nemožno vykladať ako povinnosť Kupujúceho objednať si u Predávajúceho Tovar. Predpokladané množstvo Tovaru uvedené v tejto Zmluve nie je pre Kupujúceho záväzné. Skutočne objednané množstvo Tovaru počas trvania tejto Zmluvy môže byť nižšie alebo vyššie ako predpokladané množstvo Tovaru a Kupujúci si vyhradzuje právo neobjednať Tovar. Predmetom fakturácie bude len skutočne dodaný Tovar.
3. Neoddeliteľnou súčasťou tejto Zmluvy sú Všeobecné obchodné podmienky Kupujúceho (ďalej len „**VOP**“). Predávajúci vyhlasuje a podpísaním tejto Zmluvy potvrdzuje, že sa oboznámil so VOP Kupujúceho zverejnenými na webovom sídle Kupujúceho ([www.olo.sk/vseobecne-obchodne-podmienky/](http://www.olo.sk/vseobecne-obchodne-podmienky/)) a súhlasí s podmienkami uvedenými vo VOP a zaväzuje ich dodržiavať v celom rozsahu. V prípade rozporu medzi touto Zmluvou a VOP, majú ustanovenia tejto Zmluvy prednosť pred ustanoveniami VOP.

**Článok II**

**TRVANIE ZMLUVY**

1. Zmluva sa uzatvára na dobu dvanásť (12) mesiacov odo dňa jej podpisu obidvoma Zmluvnými stranami, alebo do vyčerpania stanoveného finančného limitu v rozsahu [●] EUR (slovom: [●] eur) bez DPH podľa toho, ktorá skutočnosť nastane skôr.
2. Odstúpením od tejto Zmluvy zo strany Kupujúceho nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
3. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy a/alebo VOP, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy a/alebo VOP, alebo vzhľadom na svoju povahu majú trvať aj po ukončení tejto Zmluvy.

**Článok III**

**PODMIENKY PLNENIA ZMLUVY**

1. Predávajúci sa zaväzuje dodať Tovar na základe písomných objednávok Kupujúceho v súlade
s čl. XI VOP, v ktorých bude stanovený požadovaný druh plnenia a termín plnenia.
2. Predávajúci je povinný dodať Tovar podľa článku I tejto Zmluvy do dvoch (2) dní od potvrdenia príslušnej objednávky podľa tohto článku Zmluvy.
3. V prípade, ak pri plnení predmetu Zmluvy nastanú nepredvídané okolnosti na strane Predávajúceho (napr. náhradné diely nie sú aktuálne dostupné na sklade, mešká dodávka objednaných náhradných dielov), Predávajúci je povinný navrhnúť Kupujúcemu náhradný termín plnenia predmetu zákazky na odsúhlasenie. Existenciu nepredvídaných okolností je povinný Predávajúci Kupujúcemu riadne a včas preukázať.
4. Predávajúci sa zaväzuje okrem povinností stanovených VOP:
* dodať predmet Zmluvy podľa článku I tejto Zmluvy v kvalite, rozsahu a termínoch určených touto Zmluvou, pričom Tovar musí byť nový a nepoužitý,
* dodržiavať všetky platné právne predpisy, technické normy a interné normy Kupujúceho, ktoré sa týkajú vykonávania činností spojených s plnením Zmluvy a podmienky tejto Zmluvy,
* postupovať s odbornou starostlivosťou,
* vyzvať určených zamestnancov Kupujúceho na účasť pri preberaní predmetu Zmluvy,
* včas a bez zbytočného odkladu informovať Kupujúceho o všetkých dôležitých skutočnostiach súvisiacich s predmetom Zmluvy, ktoré môžu ohroziť alebo obmedziť plnenie Zmluvy zo strany Predávajúceho, prípadne spôsobiť nedodržanie stanovených termínov plnenia Zmluvy,
* plniť Zmluvu vo vlastnom mene a na vlastnú zodpovednosť.
1. Kupujúci sa zaväzuje okrem povinností stanovených VOP:
* včas a bez zbytočného odkladu informovať Predávajúceho o všetkých dôležitých skutočnostiach súvisiacich s predmetom Zmluvy, ktoré môžu ohroziť alebo obmedziť plnenie Zmluvy zo strany Predávajúceho, prípadne spôsobiť nedodržanie stanovených termínov plnenia Zmluvy,
* za vykonaný predmet Zmluvy uhradiť Predávajúcemu dohodnutú cenu.
1. Predávajúci záväzne vyhlasuje, že ním dodávaný Tovar spĺňa požadovanú kvalitu podľa požiadaviek (špecifikácie uvedenej v Prílohe č. 2 tejto Zmluvy) Kupujúceho v súlade s príslušnými platnými technickými alebo inými normami a všeobecne záväznými právnymi predpismi. Súčasťou dodaného Tovaru je aj dokumentácia podľa tejto Zmluvy a VOP.
2. V prípade zistenia, že Predávajúci uskutočňuje činnosť v rozpore so svojimi povinnosťami, je Kupujúci oprávnený žiadať od Predávajúceho nápravu v súlade so Zmluvou a/alebo všeobecne záväznými právnymi predpismi a/alebo VOP. V prípade zistenia nedostatkov, náklady na ich odstránenie a vykonanie nápravných opatrení hradí Predávajúci.

**Článok IV**

**MIESTO PLNENIA ZMLUVY**

1. Miesto plnenia predmetu Zmluvy je sídlo Kupujúceho.

**Článok V**

**CENA PREDMETU ZMLUVY**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene za Tovar uvedenej v Prílohe č. 1 tejto Zmluvy (ďalej len „Cena“).
2. Cena uvedená v Prílohe č. 1 tejto Zmluvy je maximálnou cenou podľa tejto Zmluvy.
3. V prípade, ak náhradný diel nie je uvedený v zozname Prílohy č. 1 k tejto Zmluve, cena náhradného dielu sa určí zo systému AUDATEX. Ak sa daný náhradný diel nenachádza ani v zozname systému AUDATEX, Predávajúci je povinný predložiť Kupujúcemu cenovú ponuku na odsúhlasenie, pričom navrhnutá cena Predávajúceho v rámci tejto cenovej ponuky zaslanej Kupujúcemu musí byť cenou obvyklou na trhu s prípustnou maximálnou odchýlkou + 5 % od výšky cien na trhu.
4. V prípade, ak Zmluvné strany zistia v priebehu trvania tejto Zmluvy, že skutočná cena za daný náhradný diel je vyššia ako Zmluvnými stranami určená predbežná cena o viac ako 10 %, Predávajúci je povinný toto navýšenie ceny daného náhradného dielu telefonicky konzultovať
s Kupujúcim a následne zaslať upravenú cenovú ponuku oprávnenej osobe Kupujúceho.
5. Predávajúci nie je oprávnený dodať Kupujúcemu bez jeho súhlasu iný Tovar/náhradný diel, než je uvedené v cenovej ponuke odsúhlasenej Kupujúcim. Pre vylúčenie akýchkoľvek pochybností, Predávajúci je povinný dodať Kupujúcemu len taký druh Tovaru/náhradného diela, ktorý je odsúhlasený Kupujúcim na základe cenovej ponuky Predávajúceho.

**Článok VI**

**KOMUNIKÁCIA A DORUČOVANIE**

* 1. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Kupujúceho je: [●], tel.: [●], email: [●],

Kontaktnou osobou za Predávajúceho je: [●], tel.: [●], email: [●].

**Článok VII**

**ÚDAJE O SUBDODÁVATEĽOCH A PRAVIDLÁ ZMENY**

* 1. Údaje o všetkých známych subdodávateľoch, v rozsahu obchodné meno, adresa sídla, údaje
	o osobe oprávnenej konať za subdodávateľa/ meno a priezvisko, adresa trvalého pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Nedodržanie lehôt uvedených v bode 6.6 VOP Predávajúcim sa považuje za podstatné porušenie zmluvných povinností Predávajúceho.

**Článok VIII**

**ZÁVEREČNÉ USTANOVENIA**

* 1. Kupujúci ako prevádzkovateľ osobných údajov týmto informuje Predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Kupujúci spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona
	č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Kupujúceho právo:
	2. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
	3. namietať spracúvanie svojich osobných údajov;
	4. na prenosnosť osobných údajov;
	5. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Kupujúceho (ďalej len „**Informácie o ochrane osobných údajov**“).
	6. Predávajúci podpisom Zmluvy potvrdzuje:
1. správnosť a pravdivosť osobných údajov, ktoré sa ho týkajú a sú uvedené v tejto Zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Kupujúcemu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
	1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
	2. Predávajúci sa zaväzuje do piatich (5) dní po ukončení Zmluvy zaslať kontaktnej osobe Kupujúceho zoznam dodaného Tovaru s uvedením jednotkových cien Tovaru, množstva Tovaru a katalógového čísla Tovaru a to v elektronickej podobe v editovateľnom formáte.
	3. Neoddeliteľnou súčasťou tejto Zmluvy je:

Príloha č. 1 – Zoznam náhradných dielov s jednotkovými cenami

Príloha č. 2 – Opis predmetu zákazky

Príloha č. 3 – Zoznam nákladných motorových vozidiel Kupujúceho

* 1. Zmluva sa uzatvára v štyroch (4) rovnopisoch, z ktorých každá Zmluvná strana obdrží dva (2) rovnopisy.
	2. Zmluvné strany vyhlasujú, že si túto Zmluvu a VOP prečítali, súhlasia s obsahom tejto Zmluvy
	a VOP, že táto Zmluva a vyjadruje ich skutočnú, vážnu a slobodnú vôľu a nie je uzatváraná v tiesni a za nevýhodných podmienok. Na znak toho Zmluvné stany túto Zmluvu vlastnoručne podpisujú.

V Bratislave dňa ........................ V ................. dňa ..............................

Za Kupujúceho: Za Predávajúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Pavel Rudy

 člen predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Andrej Rutkovský

 člen predstavenstva